|  |
| --- |
| **ГОДИШЊИ ИЗВЕШТАЈ О РАДУ ШУМАРСКЕ И ЛОВНЕ ИНСПЕКЦИЈЕ ЗА 2018. ГОДИНУ**  **1)-Превентивно деловање инспекције**    Број спречених или битно умањених вероватних настанака штетних последица по законом заштићена добра, права и интересе огледа се кроз превентивно деловање инспекције. Шумарска и ловна инспекција је током 2018. године у поступку вршења инспекцијских надзора, као и по захтевима надзираних субјеката редовно, благовремено и детаљно информисала надзиране субјекте везано за примену одредби закона из области шумарства и ловства и подзаконских аката и у случају ненадлежности упућивала надзиране субјекте на надлежне органе. У складу са Законом о инспекцијском надзору, а ради постизања циља инспекцијског надзора, у току 2018. године шумарска и ловна инспекција извршила је 2114 службених саветодавних посета и донела укупно 151 решење и дописе са препорукама за отклањање уочених неправилности (Прилог 1.).  Оваквим радом шумарска и ловна инспекција је деловала превентивно пружајући стручну и саветодавну подршку надзираним субјектима уважавајући права и интересе надзираних субјеката; |
| **2)-Обавештавањe јавности, пружањe стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима**  Обавештавањe јавности, пружањe стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима, укључујући издавање аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и поступања и спречавању настанка штетних последица по законом и другим прописом заштићена добра, права и интересе, са подацима о броју и облицима ових активности и кругу лица обухваћених тим активностима (превентивно деловање инспекције), је реализован кроз стручне саветодавне посете којих је било 37 % од укупног броја контрола (Прилог 2.). Облици ових активности манифестовали су се кроз превентивни инспекцијски надзор, сарадњом инспекције са другим органима и израдом одговарајућих инструкција о поступању у складу са прописима (инструкције су доступне на сајту Управе за шуме). |
| **3)-Ниво усклађености пословања и поступања надзираних субјеката са законом и другим прописом, који се мери помоћу контролних листи**  Шумарска и ловна инспекција у складу са Законом о инспекцијском надзору контролне листе користи кад врши редовне надзоре. У 2018. години укупо су извршена 1143 редовна инспекцијска надзора, што износи 20 % од укупног броја надзора (Прилог 2.). Редовни инспекцијски надзори вршени су према контролним листама за одређене области надзора, које су објављене на сајту министарства и по потреби се ажурирају.  Највећи број редовних контрола по Закону о шумама ивршен је по контролним листама:  - Промет посеченог дрвета КЛ-007-01/05  - Гајење шума КЛ-005-01/05 и  - Коришћење шума КЛ-006-01/05  Ниво усклађености поступања надзираних субјеката са законом и другим прописима код Промета посеченог дрвета и Гајења шума није задовољавајући, нарочито кад су у питанју физичка лица, што се огледа кроз број поднетих захтева за покретање прекршаног поступка.  Од укупног броја (1972) поднетих захтева за покретање прекршајног поступка по Закону о шумама, 1939 захтева је поднето за прекршај физичких лица и то већина по контролама које су обухваћене већ поменутим контролним листама.  Ова неусклађеност поступања надзираних субјеката је настала као последица Закона о изменама и допунама Закона о шумама, који је ступио на снагу у новембру 2015. године, када је уведена казнена мера за физичка лица која врше бесправну сечу и промет дрвета, а која није постојала од 2010. године. |
| **4)- Корективно деловање инспекције**  Број откривених и отклоњених или битно умањених насталих штетних последица по законом заштићена добра, права и интересе, огледа се кроз број донетих решења. У 2018. години шумарска и ловна инспекција донела је укупно 151 решење о отклањању недостатака, највише из Закона о шумама -120 решења, затим из Закона о дивљачи и ловству – 16 решења, Закона о репродуктивном материјалу – 11 решења и Закона о здрављу биља – 4 решења.  Овакво поступање инспекције усмерено је у правцу спречавања или битног умањивања вероватног настанка штетних последица по законом заштићена природна добра, права и интересе. |
| **5)-Број утврђених нерегистрованих субјеката и мерe спроведенe према њима**  У току 2018. године утврђено је 10 нерегистрованих субјеката (расадници) којима је наложен упис у одговарајући рагистар. Ради се о нерегистрованим расадницима, који су се након наложених мера уписали у одговарјући рагистар. |
| **6)-Мерe предузетe ради уједначавања праксе инспекцијског надзора и њихово дејствo**  У складу са Законом о инспекцијском надзору, у циљу уједначавања рада шумарских и ловних инспектора у редовним инспекцијским надзорима коришћене су контролне листе, које се налазе на сајту министарства и доступне су свим субјектима за потребе самоконтроле. Контролне листе се два пута годишње преиспитују на састанцима Одељења шумарске и ловне инспекције.  Квартално се одржавају састанци Одељења шумарске и ловне инспекције на којима се уједначава рад инспектора на терену, што даје задовољавајуће резултате. На овим састанцима покренута је иницијатива и у току је израда процедура поступања шумарских и ловних инспектора за најчешће врсте надзора, ради уједначавања праксе инспекцијског надзора. |
| **7)-Остварењe плана и ваљаности планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и о броју допунских налога за инспекцијски надзор**  У складу са обавезом прописаном у члану 10. Закона о инспекцијском надзору, сачињен је Годишњи план инспекцијског надзора шумарске и ловне инспекције за 2018. годину, који је одобрен од стране Координационе комисије Владе РС.  План инспекцијског надзора за 2018. годину, по врстама инспекцијског надзора приказан је у Прилогу 3. а извршење по врстама инспекцијског надзора приказано је у Прилогу 2.  Укупно планирани број надзора у 2018. години био је 4108 а извршено је укупно 5763 надзода односно 140 % од планираног. Највећи пребачај извршења плана је код ванредних инспекцијских надзора и износи 240%, а разлог овог пребачаја лежи у великом броју претставки као и великом броју поднетих обавештења од стране корисника шума у поступцима контроле промета и сечишта, а што по Закону о шумама контролишу и чувари шума. Укупан број поднетих захтева код контроле промета и сечишта је 1719, што је довело до извршења плана у приказаном проценту.  Допунских надзора у 2018. години било је укупно 17 или 0,3 % од укупног броја надзора. |
| **8)-Ниво координације инспекцијског надзора са инспекцијским надзором кога врше друге инспекције**.  Kоoрдинација инспекцијског надзора шумарске и ловне инспекције са инспекцијским надзором кога врше друге инспекције обавља се кроз рад у радним групама Координационе комисије Владе Републике Србије. Шумарска и ловна инспекција има своје представнике у две радне групе и то: - Радна група за заштиту природних ресурса и Радна група за превоз путника и робе. На нивоу ових радних група усклађују се и координишу заједнички надзори са другим инспекцијама.  Најчешћа сарадња шумарске и ловне инспекције у току 2018. године, била је са Министарством унутрашњих послова и чуварима шума код контрола промета дрвета. Поред ове сарадње вршене су и заједничке акције контроле промета дрвета са саобраћајном инспекцијом. |
| **9)-Материјални, технички и кадровски ресурси које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера.**  За реализацију годишњег плана инспекцијског надзора шумарским и ловним инспекторима обезбеђена су службена возила и потребна количина горива за обављање инспекцијског надзора. Инспектори су задужени са потребном рачунарском опремом, мобилним телефонима као и заштитном теренском одећом и обућом.  У Одељењу шумарске и ловне инспекције по систематизацији предвиђена су 34 радана места. У току 2018. године стално је било попуњено 31 радно место, с тим да је примљен један нови инспектор а два радна места су непопуњена, па је тренутно попуњено 32 радна места.  Због недовољног броја инспектора вршене су акцијске контроле у општинама које нису покривене инспекторима. Систематизовани број инспектора је недовољан обзиром на укупну површину на којој се врши надзор и број субјеката односно објеката надзора. |
| **10)-Придржавање рокова прописаних за поступање инспекције**  Инспекција се придржавала прописаних рокова. |
| **11)-Законитости управних аката донетих у инспекцијском надзору (број другостепених поступака, њихов исход, број покренутих управних спорова и њихов исход)**  У 2018. години била су два другостепена поступка у којима су потврђена решења инспектора, а против истих нису покренути управни спорови. |
| **12)-Поступањe у решавању притужби на рад инспекције, са исходима тог поступања, уз посебно истицање броја поднетих притужби и области рада на које су се односиле**.  У току 2018. била је једна притужба на рад инспектора, а односила се на поступање инспектора. Утврђено је да притужба није била основана. |
| **13)-Програми стручног усавршаваања**  У 2018. години одржане су обукe и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања:  -Обука за инспектора – један учесник; Закон о општем управном поступку – два учесника; Јачање управно - инспекцисјког, управног и управно – судског надзора над инспекцијским надзором – три учесника; Примена Закона о инспекцијском надзору, ЗУП-а и Закона о управним споровима – три учесника; Примери добре праксе и будућег електронског пословања – један учесник; Регулативе и пракса у области е-управе и е-пословања – три учесника; Писмена комуникација у администрацији – један учесник; Планирање, израда и примена прописа – један учесник; Вештина комуникације у пословном окружењу – један учесник; Обука за обвезнике доставе и кориснике Е-шалтера, РГЗ катастар – два учесника; Примена ЕУТР директиве – пет учесника. |
| **14)-Иницијативe за измене и допуне закона и других прописа**  Урађен је Правилник о облику и начину вршења унутрашње контроле инспекције у области шумарства и ловства и Правилник о посебним елементима, односно критеријума за процену ризика, учесталости вршења инспекцијског надзора на основу процене ризика и посебним елементима плана инспекцијског надзора у области шумарства и ловства. Покренута је и иницијатива за измене и допуне Закона о дивљачи и ловству. |
| **15)-Мерe и проверe предузете у циљу потпуности и ажурности података у информационом систему**  Информациони систем још није успостављен. Шумарска и ловна инспекција користи ексел табеле за редовно месечно, квартално и годишње извештавање. |
| **16)-Стањe у области извршавања поверених послова инспекцијског надзора**  Послови шумарске и ловне испекције поверени су аутономној покрајини као поверени послови државне управе. Шумарска и ловна инспекција у аутономној покрајини је у саставу Покрајинског секретаријата за пољопривреду, водопривреду и шумарство. Стање у области извршавања поверених послова инспекцијског надзора је задовољавајуће. |
| **17)-Исходи поступања правосудних органа**  У 2018. години укупно је поднето 1983 захтева за покретање прекршајног поступка, 19 пријава за привредни преступ и 49 кривичних пријава.  У 2018. години решено је 1513 захтева за покретање прекршајног поступка од чега је кажњено 1320 за које је изречена новчана казна у износу од 13.903.884 динара и трајно је одузето 5897 м3 дрвета, обустављена су 193 захтева и уложено је 37 жалби. Одбачене су 2 пријаве за привредни преступ и изречена је новчана казна за 7 кривичних пријава у износу од 420.000 динара.  Исходи поступања правосудних органа дати су у Прилогу 1. |
| **Показатељи делотворности инспекцијског надзора.**  Показатељи делотворности инспекцијског надзора шумарске и ловне инспекције огледају се у чињеници да због повећаног броја представки правних и физичких лица, повећан је број ванредних контрола. Уочавајући у којим сегментима је било потребно превентивно реаговати вршене су службено саветодавне посете које су садржале и дописе са препорукама, повећане су и превентивне активности са циљем заштите јавног интереса и ефикасним управљањем ризицима у складу са реалним могућностима шумарске и ловне инспекције.  **Преглед постављених радних циљева шумарских и ловних инспектора:**  Према редоследу значаја за 2018. годину одређени су следећи радни циљеви сходно члану 7. став 2. Уредбе о оцењивању државних службеника ("Сл. гласник РС", бр. 11/06):  Примарни радни циљ био је спровођење позитивних законских прописа из Закона о шумама, Закона о репродуктивном материјалу шумског дрвећа, Закона о дивљачи и ловству и Закона о здрављу биља, са аспекта јачања превентивног деловања по основу Закона о инспекцијском надзору и поступања према нерегистрованим субјектима.  На основу утврђених радних циљева урађен је и Годишњи план рада шумарске и ловне инспекције за 2018. годину, а извршење радних циљева јасно је видљиво из Извештаја о раду републичке шумарске и ловне инспекције за 2018. годину (Прилог бр. 1.).  **Сумарни извештај о раду по одсецима дат је у табелама у прилогу:**  **Начелник шумарске и ловне инспекције**  **Звијездан Нишавић, с.р.** |

Прилог 1.

Прилог 2. Извршење према врсти надзора у 2018. години

|  |  |  |  |  |  |  |  |
| --- | --- | --- | --- | --- | --- | --- | --- |
| **РБ** | **ОПИС ПОСЛА** | **Укупно** | **РЕДОВАН** | **ВАНРЕДАН** | **КОНТРОЛНИ** | **ПРЕВЕНТВНИ- СЛУЖ.ПОСЕТЕ** | **ДОПУНСКИ** |
| **А** | **ЗАКОН О ШУМАМА** | 4308 | 962 | 1965 | 32 | 1342 | 7 |
| Б | **ЗАКОН О РЕПРОДУКТИВНОМ МАТЕРИЈ. ШУМ. ДРВЕЋА** | 529 | 11 | 326 | 13 | 172 | 7 |
| В. | **ЗАКОН О ЗДРАВЉУ БИЉА** | 251 |  | 37 |  | 213 | 1 |
| Г. | **ЗАКОН ДИВЉАЧИ И ЛОВСТВУ** | 672 | 170 | 98 | 18 | 384 | 2 |
| Д. | **ДРУГИ ПРОПИСИ** | 3 |  |  |  | 3 |  |
|  | **С В Е Г А** | 5763 | 1143 | 2426 | 63 | 2114 | 17 |
|  | **У ПРОЦЕНТИМА - %** | 100.0 | 19.8 | 42.1 | 1.1 | 36.7 | 0.3 |

Прилог 3. План према врсти надзора у 2018. години

|  |  |  |  |  |  |  |  |
| --- | --- | --- | --- | --- | --- | --- | --- |
| **РБ** | **ОПИС ПОСЛА** | **Укупно** | **РЕДОВАН** | **ВАНРЕДАН** | **КОНТРОЛНИ** | **ПРЕВЕНТВНИ- СЛУЖ.ПОСЕТЕ** | **ДОПУНСКИ** |
| **А** | **ЗАКОН О ШУМАМА** | 2852 | 1274 | 648 | 66 | 861 | 3 |
| Б | **ЗАКОН О РЕПРОДУКТИВНОМ МАТЕРИЈ. ШУМ. ДРВЕЋА** | 268 | 38 | 166 |  | 64 |  |
| В. | **ЗАКОН О ЗДРАВЉУ БИЉА** | 192 | 33 | 61 |  | 98 |  |
| Г. | **ЗАКОН ДИВЉАЧИ И ЛОВСТВУ** | 796 | 414 | 137 | 14 | 230 | 1 |
| Д. | **ДРУГИ ПРОПИСИ** |  |  |  |  |  |  |
|  | **С В Е Г А** | 4108 | 1759 | 1012 | 80 | 1253 | 4 |
|  | **У ПРОЦЕНТИМА - %** | 100.0 | 42.8 | 24.6 | 1.9 | 30.5 | 0.1 |